Ar gudenn eo ne c'heller ket tapout internet e pep lec'h e Penn-ar-Bed. Takadoù gwenn zo, lec'hioù distro lec'h na c'hell ket an dud tapout internet pe fall a-walc'h gant internet izelgas. N'haller ket gouzañv an dra-se en deiz a hiziv pa vez ken a-bouez evit an holl dud hag an embregerezhioù kaout an uhelgas. Wardro 12 % eus an dud e Penn-ar-Bed n'o deus ket an adsl c'hoazh, daou ugent mil linenn bellgomz. Neuze e oa  bet divizet gant Kuzul an departamant lakaat ur proramm e pleustr evit ma vo an uhelgas gant an holl a-benn bloaz pe bloaz hanter da ziwezhañ adalek miz c'hwevrer 2010.